# Lisens for EVA Resultat

Valgdirektoratet har full eiendomsrett til kildekoden som er publisert. Kildekoden deles med det formål å inspisere og evaluere valgsystemene.

Det er ikke tillatt å modifisere koden utover eget bruk som ledd i inspeksjon og evaluering, heller ikke å bruke hele eller deler av kildekoden i andre prosjekter eller produkter.

Det er ikke tillatt å distribuere kopier eller derivater av hele eller deler av kildekoden til andre.

Forpliktelse til rapportering:

Ved å ta i bruk kildekoden, der bruk innebærer og begrenser seg til beskrivelsen over, forplikter du deg til å rapportere funn av antatte sårbarheter til Valgdirektoratet slik at funn kan vurderes og eventuelt utbedres før disse gjøres offentlig kjent.

Merk at Valgdirektoratet har begrenset kapasitet til å svare ut autogenererte avviksrapporter.

Funn rapporteres i henhold til beskrivelse publisert på https://www.valg.no/.well-known/security.txt
